जयपुर। मुख्यमंत्री अमृत आहार योजना का शुभारंभ मुख्यमंत्री श्रीमती वसुंधरा राजे द्वारा शनिवार को मुख्यमंत्री निवास स्थित कार्यालय में किया गया। मुख्यमंत्री द्वारा स्वतंत्रता दिवस के अवसर पर आंगनबाडी केन्द्रों पर पंजीकृत 3-6 वर्ष के बच्चों, गर्भवती एवं धात्री माताओं तथा किशोरी बालिकाओ को पूरक पोषाहार के साथ-साथ सप्ताह में 3 दिन दूध उपलब्ध कराने की 100 करोड़ रुपये की मुख्यमंत्री अमृत आहार योजना की घोषणा की गई थी।